
­

**Mål:**

**EIT TRYGT OG GODT SKULEMILJØ**



Modellen her er henta i frå planen «Eit trygt og godt skulemiljø» som er gjeldande for skulane i Etne.

*KVAR ELEV SIN RETT OG PLIKT*

*Kvar elev har krav på og rett til eit trygt og godt skulemiljø fritt for alle typar krenkingar som;*

*mobbing, vald, diskriminering og trakassering.*

*I dette ligg at ingen skal tola eller oppleva direkte krenkande handlingar eller verbale uttrykk.*

*Indirekte krenkingar som utestenging, isolering og baksnakking skal heller ingen måtta tola.*

*I dette ligg også at ingen har lov til på nokon måte å krenka andre.*

*Denne retten og plikta gjeld i heile skuletida, inkludert SFO og leksehjelp.*

*Elev eller føresett kan ta kontakt med skulen og be om at det vert sett i verk tiltak dersom eleven ikkje opplever at retten er i ivareteken.*

*Dersom ein elev ikkje har eit trygt og godt skulemiljø, kan eleven eller føresette melda saka til stasforvaltaren etter at saka er teken opp med rektor.*



*ALLE SOM ARBEIDER OG OPPHELD SEG JAMLEG PÅ SKULANE – PLIKT OG ANSVAR.*

1. ***Har plikt til å følgja med***
2. ***Har plikt til å varsla***
3. ***Har plikt til å gripa inn***
4. ***Har plikt til å undersøkja***
5. ***Har plikt til å setja i verk tiltak***

*SKULEN SKAL:*

* *Driva førebyggjande arbeid mot alle former for krenkingar*
* *Undersøkja når det er ein mistanke om at ein elev er krenka.*
* *Undersøkja når ein elev eller føresette seier frå.*
* *Informera føresette om retten elevane har til eit trygt og godt elevmiljø.*
* *Varsla skuleeigar om saker som gjeld krenking av elevar.*
* *Laga plan for gjennomføring av tiltak*
* *Dokumentera at ein utfører tiltaka.*
* *Evaluera tiltaka undervegs.*

*SKULEEIGAR - PLIKT OG ANSVAR*

* *Skuleeigar har ansvar for at tilsette har rett kompetanse til å følgja med, varsla og gripa inn dersom det skjer krenkingar mot elevar.*
* *Skuleeigar må sjå til at føresette og elevane har god informasjon om rettane sine.*
* *Skuleeigar skal vera informert om tiltaksplanar skulane set i verk.*

*STATSFORVALTAREN*

Statsforvaltaren i Vestland fylke er klageinstans for retten elevar har til eit trygt og godt skulemiljø.

Informasjon om dette kan du finna på følgjande nettadresse:

<https://fylkesmannen.no/vestland/barnehage-og-opplaring/ein-trygg-skuledag-utan-mobbing/>

Kapittel 9A i opplæringslova – elevane sitt skulemiljø.

[Lov om grunnskolen og den vidaregåande opplæringa (opplæringslova) - Kapittel 9 A. Elevane sitt skolemiljø - Lovdata](https://lovdata.no/dokument/NL/lov/1998-07-17-61/KAPITTEL_11" \l "KAPITTEL_11)

